CELEX: 22008D0093
Language: hu
Date: 2008-01-15 00:00:00
Title: 2008/93/EK: Az EU-Mexikó vegyes tanács 1/2008 határozata ( 2008. január 15. ) a kölcsönös elismerésről szóló megállapodások tárgyalási keretének létrehozásáról szóló 2/2001 vegyes tanácsi határozat 9. cikkének végrehajtásáról

5.2.2008   
            
            
               HU
            
            
               Az Európai Unió Hivatalos Lapja
            
            
               L 31/32
            
         
      AZ EU-MEXIKÓ VEGYES TANÁCS 1/2008 HATÁROZATA
   
   (2008. január 15.)
   a kölcsönös elismerésről szóló megállapodások tárgyalási keretének létrehozásáról szóló 2/2001 vegyes tanácsi határozat 9. cikkének végrehajtásáról
   (2008/93/EK)
   A VEGYES TANÁCS,
   tekintettel az EU–Mexikó 2/2001 vegyes tanácsi határozatra és különösen annak 9. cikkére, valamint az egyrészről a Közösség és tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodásra (a továbbiakban: átfogó megállapodás) és különösen annak 47. cikkére,
   mivel:
   
               (1)
            
            
               Elvben a 2/2001 határozat hatályba lépését követő legkésőbb három éven belül a Vegyes Tanács megteszi a kölcsönös elismerésről szóló megállapodásokat célzó tárgyalásokhoz szükséges lépéseket.
            
         
               (2)
            
            
               A kölcsönös elismerésről szóló megállapodásokat célzó tárgyalásokat elősegíthetnék és megkönnyíthetnék a felek szakmai szervezeteinek ajánlásai. A feleknek meg kell vizsgálniuk, hogy ezen ajánlások összhangban vannak-e az átfogó megállapodással és az említett megállapodással létrehozott Vegyes Tanács által elfogadott határozatokkal. E vizsgálatot követően a felek illetékes hatóságai megkezdhetik a tárgyalásokat.
            
         
               (3)
            
            
               A szakmai szervezetek ajánlásainak értékelését a vegyes bizottság végzi, az átfogó megállapodás 48. cikke (2) bekezdésének rendelkezése alapján,
            
         A KÖVETKEZŐKÉPPEN HATÁROZOTT:
   1. cikk
   (1)   A felek arra ösztönzik a vonatkozó területükhöz tartozó, adott szakmai képviseleti szervezeteket, hogy tegyenek a kölcsönös elismerésre vonatkozó ajánlásokat abból a célból, hogy a szolgáltatók teljes egészében vagy részben teljesítsék a felek által a szolgáltatók engedélyezése, működése és tanúsítása tekintetében előírt követelményeket, különösen a szakmai szolgáltatások esetében.
   (2)   Az (1) bekezdésben említett ajánlás kézhezvételét követően a vegyes bizottság megvizsgálja, hogy az ajánlás összhangban van-e az átfogó megállapodással és az említett megállapodással létrehozott Vegyes Tanács által elfogadott határozatokkal.
   (3)   Amennyiben a (2) bekezdésben meghatározott eljárással összhangban az (1) bekezdésben említett valamely ajánlásról megállapítják, hogy az összhangban van az átfogó megállapodással és a vegyes tanácsi határozatokkal és ha az illetékes hatóságok úgy ítélik meg, hogy elégséges mértékű a megfelelés a felek vonatkozó rendeletei között, abban az esetben a felek az adott ajánlás végrehajtása céljából, az említett illetékes hatóságokon keresztül megállapodást kötnek a követelmények, a képesítések, az engedélyek és egyéb előírások kölcsönös elismeréséről.
   (4)   A (3) bekezdésben említett megállapodások megkötésére kölcsönösen elfogadott határidőn belül, olyan vegyes tanácsi határozat útján kerül sor, mely többek között az alábbi kérdésekre terjedhet ki:
   
               a)
            
            
               képesítések egyenértékűsége, beleértve az oktatás színvonalát, a gyakorlatot és a vizsgákat;
            
         
               b)
            
            
               magatartási és etikai standardok egyenértékűsége;
            
         
               c)
            
            
               szakmai fejlődés és folyamatos oktatás az egyenértékűség fenntartása céljából;
            
         
               d)
            
            
               helyismeret, mely kiterjed olyan kérdésekre, mint a helyi jogi szabályozás, rendeletek, nyelv, földrajz vagy éghajlat ismerete;
            
         
               e)
            
            
               a fogyasztóvédelmi követelmények – például a szakmai felelősségbiztosítás – egyenértékűsége;
            
         
               f)
            
            
               rövid távú, ideiglenes engedélyezésre vonatkozó különleges elbánás.
            
         2. cikk
   Ez a határozat a Vegyes Tanács általi elfogadásának napját követő második hónap első napján lép hatályba.
   
      Kelt Brüsszelben, 2008. január 15-én.
      
         
            a Vegyes Tanács részéről
         
         
            az elnök
         
         P. ESPINOSA CANTELLANO